open-index/open-wikipedia-markdown huggingface dataset:
Pundursīlis

**Pundursīlis** (*Cyanolyca nanus*) ir vārnu dzimtas (*Corvidae*) putnu suga. Ģeogrāfisko variāciju nav.

Pundursīlis dzīvo Meksikas mitrajos tropu un subtropu augstkalnu mežos 1400—3200 metrus virs jūras līmeņa. Tas apmetas ozolu vai jauktos priežu un ozolu mežos. Sastopams tikai Meksikā salīdzinoši nelielā teritorijā. Attīstoties lauksaimniecībai, to skaits samazinās, un mūsdienās ir apmēram 10 000—20 000 pundursīļu.

## Izskats un īpašības
Pundursīlis ir vismazākais no vārnu dzimtas putniem, slaids un veikls. Ķermeņa garums 20—23 cm, svars 40—42 g. 

Apspalvojums pelēkzils, ap acīm melna maska, bet virs acīm baltas uzacis. Pakakle gaiši zila vai balta, to no pavēderes nodala tumšāka līnija. Acis sarkanbrūnas. Tā kājas un knābis ir melni. Atšķirībā no citiem sīļiem tam nav cekula. Jaunajiem putniem gaišā pakakle ir daudz mazāka un vājāk izteikta, tā pamazām saplūst ar pavēderes apspalvojumu. 

## Uzvedība un barība
Pundursīlis nav sabiedrisks putns, tas dzīvo pa pāriem vai viens. Katram ligzdojošam pārim ir sava teritorija, kura tiek apsargāta. Atbilstoši savai vientuļnieka dzīvei pundursīļa vokalizācija ir vienkārša un salīdzinoši maz attīstīta. 

Barības meklējumos pundursīlis uzturas grupās, kurās ir 4—10 īpatņi, bieži kopā ar citu sugu putniem. Labprāt uzturas kopā arī ar pelēksvītrainajiem ceplīšiem (*Campylorhynchus megalopterus*). Galvenokārt barojas ar dažādiem kukaiņiem (smecerniekiem, gremzdgraužiem, garkājodiem un lapsenēm), kā arī ar to kāpuriem. Barojas arī ar neliela izmēra ozolzīlēm, kādas nobriest Meksikas ozolu mežos. Barojoties uzturas koku lapotnes apakšējā daļā. 

Pundursīlis ļoti veikli lodā pa koku zariem, to bieži var novērot, karājamies ar galvu uz leju un pārmeklējot lapu apakšas. Tas pārbauda arī trupējošus koku celmus, stumbru virsmu zem plaisājošām mizām. Ķer lēni lidojošus kukaiņus.

## Ligzdošana
Martā pundursīļi veido monogāmus pārus. Tēviņš piesaista mātītes uzmanību, atnesot tai barību. Kad pāris izveidojies, lielā kokā, visbiežāk ozolā, apmēram 7 m augstumā tiek būvēta cieša kausveida ligzda. Tā vīta no sūnām un ķērpjiem, no iekšpuses izklāta ar priežu skujām.

Dējumā ir 2—3 gaišas zilizaļas olas ar sarkanbrūniem raibumiņiem. Inkubācijas periods ilgst apmēram 20 dienas. Perē tikai mātīte, bet tēviņš to baro. Par mazuļiem rūpējas abi vecāki.

## Atsauces

## Ārējās saites
* Pundursīļa foto  (antpitta.com)
* Dwarf Jay (Cyanolyca nanus) 
* Mesoamerican Pine-Oak Forests
* Jays
* Oaxaca: Legendary Birds and Temples
Sīktēls

thumb|Sīktēlu skices

**Sīktēls** ir attēla miniatūrs atainojums, kas paredzēts to atpazīšanas un kārtošanas atvieglošanai. Ciparattēlu laikmetā sīktēlus parasti izmanto vizuālās meklētājprogrammas un attēlu pārskatīšanas un pārvaldīšanas programmas, kā arī daudzas no mūsdienu operētājsistēmām, piemēram, *[[Microsoft Windows]]*, *[[Mac OS X]]*, *[[KDE]]*, *[[GNOME]]* u.c.

## Atsauces
Pasaules tirdzniecības centrs

thumb|200px|Dvīņu torņi 2001. gada martā
**Pasaules tirdzniecības centrs** () bija septiņu ēku komplekss Ņujorkā, ASV. Komplekss tika iznīcināts 2001. gada 11. septembra uzbrukumā ASV. Pašlaik tas tiek būvēts no jauna, tas sastāvēs no sešiem debesskrāpjiem un piemiņas vietu uzbrukumā bojā gājušajiem. Biroju telpu kopējā platība bija 1,24 miljoni m2.

Oriģinālo pasaules tirdzniecības centru plānoja Minoru Jamasaki 1960. gadu sākumā. Viņš izmantoja cauruļkarkasa strukturālo dizainu abiem 110 stāvus lielajiem dvīņu torņiem. Oficiālā pamata ielikšana notika . Ziemeļu tornis tika pabeigts 1970. gada decembrī, dienvidu — 1971. gada jūlijā. Pārējās 5 ēkas tika uzbūvētas laika posmā no 1970. līdz 1987. gadam. Pēdējās ēkas būvniecība tika pabeigta 1987. gadā. Katrs no dvīņu torņiem bija 110 stāvus augsts.  kompleksā izcēlās ugunsgrēks, bet  tajā notika bumbas sprādziens, kurā bojā gāja 6 cilvēki un aptuveni tūkstotis tika ievainots.

 rītā divas nolaupītas lidmašīnas (aviokompānijas United Airlines reiss 175 un American Airlines reiss 11) ar aptuveni 18 minūšu intervālu ietriecās Pasaules tirdzniecības centrā. Viss komplekss tika iznīcināts, kopā gāja bojā 2752 cilvēki.

Pasaules tirdzniecības centra torņi bija pasaules augstākā celtne laika posmā no 1972. līdz 1973. gadam.

## Ēku statistika

## Ziemeļu gājēju tilts

Pār Veststrītas lielceļu (angļu: *West Street Highway (WHS)*) blakus Pasaules tirdzniecības centram tika uzbūvēts gājēju tilts, kas savienoja Pasaules tirdzniecības centru ar Pasaules finansiālo centra kompleksu. Tilts tika uzbūvēts laika posmā no 1982. līdz 1983. gadam. Tas bija 118,9 m. garš un 14 m plats.

2001. gada 11. septembrī tilts tika iznīcināts, kad 10:28 no rīta pēc vietējā laika sabruka Ziemeļu tornis, sagraujot tiltu pilnībā.

## Skatīt arī
* 2001. gada 11. septembra uzbrukums ASV
* One World Trade Center

## Atsauces

## Ārējās saites

* Pasaules tirdzniecības centrs
Litlroka

**Litlroka** () ir pilsēta ASV. Tā ir Ārkanzasas štata administratīvais centrs un lielākā pilsēta, kā arī Pulaskijas apgabala administratīvais centrs. Pilsētā dzīvo apmēram 191 930 iedzīvotāji, aglomerācijā — 685 488. Litlroka atrodas ģeogrāfiskajā Ārkanzasas štata centrā. Pilsētas nosaukums ir cēlies no Ārkanzasas upes dienvidu krastiem, kas franču valodā tiek saukti par "mazo akmeni" (; ). Pilsēta tika dibināta 1821. gadā. Par Ārkanzasas štata administratīvo centru tā kļuva 1836. gadā, kad Ārkanzasa kļuva par 25. ASV štatu. Pilsētā ir novērojams mitrs subtropu klimats ar karstām, mitrām vasarām un maigām ziemām.

## Iedzīvotāju skaits

## Atsauces

## Ārējās saites

* Informācija par Litlroku
2010. gada NBA finālsērija

220px|thumb|Finālsērijas logo.
**2010. gada [[NBA finālsērija]]** bija 2009.—2010. gada NBA sezonas čempionu noskaidrošanas sērija un 2010. gada NBA izslēgšanas spēļu pēdējā stadija. Austrumu konferences čempioni Bostonas "Celtics" tikās ar Rietumu konferences čempioniem Losandželosas "Lakers". Pēc septiņu spēļu sērijas beigām "Lakers" basketbolisti kļuva par 2009.—2010. gada sezonas čempioniem un komandas kapteinis Kobe Braiants saņēma Billa Rasela vārdā nosaukto finālsērijas vērtīgākā spēlētāja balvu. Finālsērijas septītā, izšķirošā, spēle notika , tai bija visaugstākais reitings (18,2%) pēc 1998. gada NBA finālsērijas.

NBA finālsērija notika pēc 2—3—2 rotācijas, kas nozīmēja, ka "Lakers" ir mājasspēļu priekšrocības, jo viņiem bija labāks uzvarēto—zaudēto spēļu procents regulārajā sezonā nekā "Celtics". Šī bija 12. reize līgas vēsturē, kad "Celtics" un "Lakers" tikās finālā. Labāka bilance bija Bostonas klubam, kas uzvarēja iepriekšējās 9 reizēs (1959, 1962, 1963, 1965, 1966, 1968, 1969, 1984, 2008), kamēr Losandželosas klubs tikai 2 (1985, 1987). Šī bija pirmā reize kopš 2005. gada finālsērijas, kad čempiona noskaidrošanai nepieciešamas visas 7 spēles.

Pirms finālsērijas abi klubi 2009.—2010. gada regulārajā sezonā tikās divreiz:  ar rezultātu 90—89 uzvarēja "Lakers" un  ar rezultātu 87—86 uzvarēja "Celtics".

Lūks Valtons kopā ar savu tēvu Billu Valtonu kļuva par pirmo tēvu un dēlu, kuriem katram ir izdevies izcīnīt vismaz 2 NBA čempionu titulus: Bills tos izcīnīja 1977. un 1986. gadā, Lūks — 2009. un 2010. gadā.

## Iepriekšējās tikšanās reizes finālā

## Spēles

Atsauce:
----

Atsauce:
----

Atsauce:
----

Atsauce:
----

Atsauce:
----

Atsauce:
----

Atsauce:

## Apbalvojumi
* **2010. gada NBA čempioni:** Losandželosas "Lakers"
* **Finālsērijas [[MVP]]:** Kobe Braiants

## Statistika

## Atsauces

## Ārējās saites
* NBA profils 
* ESPN profils  
* NBA klasiskais fināls var sākties!
Island Records

***Island Records*** ir ASV mūzikas ierakstu kompānija, ko 1959. gadā Jamaikā dibināja Kriss Blekvels. *Island Records* pieder *[[Universal Music Group]]*. Tā sāka darboties Jamaikā, 1962. gada maijā Island Records pārcēlās uz Lielbritāniju. Kompānijai bija liela loma progresīvās mūzikas popularizēšanā Lielbritānijā 1970. gados. Kompānijas galvenā mītne atrodas Ņujorkā, ASV.

## Ārējās saites
* Oficiālā mājaslapa
Gimarainša

**Gimarainša**, arī **Gimaraiša** (, izrunā: ) ir pilsēta Portugāles ziemeļos, pazīstama kā pirmā Portugāles karaļa Alfona I dzimšanas vieta un rezidence (1140). Gimarainša 2012. gadā ieguva Eiropas kultūras galvaspilsētas statusu.

## Vēsture
Pilsētas pirmsākumi meklējami 9. gadsimta vidū, kad Galīsijas grāfs Vimārs šeit mauriem atņemtajās zemēs nodibināja cietoksni (*Castelo de Vimaranes*), pie kura grāfiene Mumadona apmēram 950. gadā ierīkoja klosteri. Portugāles grāfs Burgundijas Indriķis (*Conde D. Henrique*, 1066–1112) pili 1095. gadā padarīja par savu rezidenci. 1139. gadā viņa dēls Alfons I (*Afonso I*) tika kronēts par pirmo Portugāles karali. Pēc galvaspilsētas pārcelšanas uz Koimbru tā 15. gadsimtā kļuva par Braganzas hercogu rezidenci. 20. gadsimtā Salazara diktatūras laikā Gimarainšas pils tika atjaunota un pilsēta tika pasludināta par "Nācijas šūpuli".

## Apskates objekti
* Gimarainšas pils (*Castelo*, 11.-12. gadsimts)
* Braganzas hercogu pils (*Paço dos Duques de Bragança*) 
* Gimarainšas vecpilsēta


Attēls:Castelo de Guimaraes.jpg|Skats uz Gimarainšas pili (*Castelo*).
Attēls:Guimarães-Capela São Miguel do Castelo.jpg|Pils Sv.Miķeļa kapela (*Capela São Miguel do Castelo*)
Attēls:Guimarães-Paço Ducal-2.jpg|Braganzas hercogu pils
Attēls:Guimarães-Denkmal-Afonso.jpg|Pirmā Portugāles karaļa Alfona I piemineklis
Attēls:Guimarães-Igreja-dos-Santos-Passos.jpg|Katedrāle *Dos Santos Passos* (1769)
Attēls:Praça da Oliveira 01.jpg|Olīvkoku laukums (*Largo da Oliveira*) vecpilsētā 
Attēls:Guimarães Mumadona Dias.jpg|Pilsētas dibinātājas Mumadonas piemineklis 
Attēls:Guimarães-Largo-do-Brasil.jpg|Brazīlijas laukums (*Largo do Brasil*)


## Atsauces

## Ārējās saites
Vīksnes iela

**Vīksnes iela** ir Rīgas iela Kurzemes rajonā, Imantas apkaimē. Vīksnes iela sākas krustojumā ar Zentenes ielu un beidzas pie iekšpagalmu ceļiem. Kopējais ielas garums ir 235 metri un tā sastāv no 2 braukšanas joslām.

## Ielas raksturojums
Vīksnes iela ir neliela iela Kurzemes rajona Imantas apkaimes rietumu daļā (Imanta 5). Iela ir novietota dienvidrietumu — ziemeļaustrumu virzienā un vienīgo savienojumu veido ar Zentenes ielu. Dienvidrietumu virzienā, vietā kur iela beidzas, pa iekšpagalmu ceļiem, ir iespējams nokļūt Zīļu un tālāk Mazajā Krūmu ielā, kā arī Kurzemes prospektā.

## Ielu savienojumi
Vīksnes iela ir savienota ar šādām ielām:
* Zentenes iela ("T" veida krustojums)

## Skatīt arī
* Kurzemes rajons
* Imanta
* Vīksnas iela

## Atsauces

## Ārējās saites
* Vīksnes iela portālā UzKartes.lv
Roberts Kohs

**Heinrihs Hermanis Roberts Kohs** (, dzimis , miris ) bija vācu mikrobiologs. Viņš ir ievērojams ar to, ka izdalīja Sibīrijas mēra (1876. gadā), tuberkulozes (1882. gadā) un holēras (1883. gadā) ierosinātājus. 1884. gadā formulēja un 1890. gadā publicēja Koha postulātus. Par tuberkulozes pētījumiem 1905. gadā saņēmis Nobela prēmiju fizioloģijā un medicīnā. Tiek uzskatīts par vienu no mūsdienu mikrobioloģijas "tēviem".

Kohs izcēlies ar akadēmiskiem sasniegumiem kopš agras bērnības un ar izcilību 19 gadu vecumā beidzis ģimnāziju. 1862. gadā iestājies Getingenes Universitātē nolūkā studēt dabaszinības, tomēr pēc trim semestriem Kohs nolēmis pāriet uz medicīnas studijām. Anatomists Jēkabs Henle (*Jacob Henle*), kurš 1840. gadā bija publicējis inficēšanās teoriju, piedāvāja Koham, vēl nebeigušam studijas, piedalīties pētījumā par dzemdes nerva struktūru. Savā sestajā studiju semestrī Kohs jau sāka vadīt pētījumus Fizioloģijas institūtā par dzintarskābes sekrēciju, kuras klātbūtne ir iesaistīta mitohondriju metabolismā. Šis pētījums kļuva par Koha disertācijas pamatu. 1866. gada janvārī Kohs absolvēja medicīnas augstskolu, izpelnīdamies augstāko godalgoto vērtējumu.

Papildus visiem zināmajiem Koha sasniegumiem tuberkulozes jomā, viņš arī novērojis iegūtās imunitātes fenomenu. 1900. gada decembrī viņš ieradies kā ekspedīcijas dalībnieks vācu Jaungvinejā, kas toreiz bija Vācijas Impērijas protektorāts. Kohs sistemātiski pētīja papuasus – Gvinejas iedzimtos un secināja, ka viņu asins paraugos novēroti parazīti *plasmodium*, kas ir malārijas iemesls. Tomēr vietējo iedzīvotāju klīniskās malārijas izpausmes bija visai vājas un dažkārt pat nevarēja tikt identificētas. Gluži otrādi, ieceļotāji no Vācijas un ķīniešu strādnieki, kurus ieveda Jaungvinejā, gandrīz momentā sāka slimot. Jo ilgāk iebraucēji uzturējās Jaungvinejā, jo augstāka kļuva viņu rezistence pret malāriju.

1897. gadā Roberts Kohs tika ievēlēts par Britu Karaliskās Sabiedrības ārzemju biedru. 1906. gadā, jau pēc Nobela prēmijas saņemšanas par saviem pētījumiem tuberkulozes un tropisko slimību jomā zinātnieks tika apbalvots ar Prūsijas Goda Ordeni, bet 1908. gadā tika izveidota Roberta Koha medaļa izcilāko dzīvojošo mediķu godināšanai.

Roberta Koha vārds ir viens no 23, kas iemūžināts uz Londonas Higiēnas un Tropiskās Medicīnas ēkas frīzes. Berlīnes centrālajā daļā, netālu no Šaritē klīnikas, nelielajā parkā atrodas milzīga Koha marmora statuja. 1939. gadā par Kohu uzņēma filmu, turklāt aktieris Emīls Janningss par šo lomu izpelnījies Oskaru.

## Ārējās saites
Kohs

**Kohs** ( — 'pavārs'; sieviešu dzimtē Koha) ir vācu cilmes uzvārds. Cilvēki ar šo uzvārdu:

* Bertolds Kohs (*Berthold Koch*; 1899—1988) — vācu šahists;
* Hovards Kohs (*Howard Koch*; 1901—1995) — amerikāņu scenārists;
* Johans Kohs (1850—1915) — vācbaltiešu arhitekts;
* Roberts Kohs (*Robert Koch*; 1843—1910) — vācu mikrobiologs;
* Robins Kohs (*Robin Koch*; dzimis 1996) — vācu futbolists;
* Verners Kohs (dzimis 1997) — latviešu basketbolists.
Langhovde

**Langhovde** () ir 13 km gara un 7 km plata oāze Licova-Holma līča austrumu piekrastē Austrumantarktīdā. Izvietojusies dienvidos no Hovda līča Sojas krastā 18 km uz dienvidiem no Šovas polārstacijas. Sastāv no klinšainiem pauguriem. Apvidu nokartēja norvēģu kartogrāfi pēc Larsa Kristensena 1936.-1937. gadu ekspedīcijas aerofotomateriāliem un nosauca par 'garo pauguru'.

Apvidu kopš 1957. gada intensīvi pētījušas Japānas antarktiskās ekspedīcijas. 3 km garam un 0,5-1,5 km platam apgabalam Jukidori ielejā 1987. gadā piešķirts Speciālas zinātniskas nozīmes vietas statuss.

## Atsauces
Ibērija

**Ibērija** var būt:

* Ibērijas Karaliste — valsts no 3. gadsimta p.m.ē. līdz 6. gadsimtam m.ē. mūsdienu Gruzijas teritorijā;
* Pireneju pussala.
Kārlis Miesnieks

**Kārlis Miesnieks** ( — ) bija latviešu gleznotājs, latviešu reālistiskās glezniecības skolas pārstāvis, mākslinieku biedrības "Sadarbs" biedrs. Rakstnieka Jonāsa Miesnieka brālis.
 
## Dzīvesgājums
Dzimis 1887. gada 31. janvārī Jaunpiebalgas pagasta Vecviņķos zemnieku ģimenē. Mācījās Cēsu apriņķa skolā.
Piedalījās 1905. gada revolūcijas notikumos. Strādāja par zīmēšanas skolotāju Nītaures pagastskolā, Jaunpiebalgas Mārtiņa pagastskolā (1907—1910). 

Glezniecību apguva Jūlija Madernieka studijā (1910), Pēterburgas Ķeizariskās mākslas veicināšanas biedrības skolā (1911) un mācījās Štiglica Centrālās tehniskās zīmēšanas skolā, kur beidza teātra dekorāciju klasi (1915). 

Latvijā atgriezās 1918.gadā un strādāja par zīmēšanas skolotāju Jaunpiebalgas draudzes skolā (1918—1919) un Mazsalacas vidusskolā, Rīgas Olava komercskolā (1920). 
Bija Latvijas Kultūras veicināšanas biedrības mākslas studijas vadītājs (1920—1924). Kopā ar mākslinieku Ludolfu Libertu vadīja savu mākslas studiju (1924—1929), bija Latvijas Mākslas akadēmijas zīmēšanas pedagogs (1922—1953) un profesors no 1947. gada. Darbojās Neatkarīgo mākslinieku vienībā (1920—1924), un mākslinieku biedrībā "Sadarbs" (1924—1940).  Latvijas PSR Mākslinieku savienības biedrs no 1944. gada. 1955. gadā saņēma Latvijas PSR Tautas mākslinieka goda nosaukumu. 

Miris 1977. gada 25. oktobrī Rīgā.

## Glezniecība
Gleznoja klusās dabas, ainavas, sadzīves ainas un portretus. Ievērojamu vietu mākslinieka radošajā dzīvē ieņēmuši arī zīmējumi,darbojies karikatūrā. Portretos dominē psigoloģiskais aspekts, ainavas žanra darbos jūtama cilvēka darba klātbūtne, svarīga lauku dzīves tēlošana. Daiļrades sākumposmā gleznoti un zīmēti tuvinieku portreti un pašportreti, ka arī virkne ainavu. Cilvēku figūras tēlotas plastiskās pozās, asos raksturos. Pēc ceļojuma uz Parīzi radītie darbi izceļas ar lielāku krāsu intensitāti. 1920. gadu otrajā pusē pievērsies dabas studijām, gleznojot žanriskas ainavas un lauku dzīves norises dabā. Vēlākos gados daiļradē dominē ainava un portrets, bet sadzīviskā žanra darbi parādās reti. Šo gadu radītajos portretos efektīgus žestus un pozas nomaina svinīgāks ārējais veidojums, palielinoties apkārtējās vides un aksesuāru nozīmei.

### Izstādes
Izstādēs piedalās kopš 1920. gada. Personalizstādes Rīgā (1959, 1967, 1971, 1977), Madonā (1959), Cēsīs (1959), Ventspilī (1960), Liepājā (1960), Jēkabpilī (1960), Pļaviņu HES (1960), Kandavā (1961), Tukumā (1961, 1976), Bauskā (1961), Jaunpiebalgā (1968; kopā ar Jāni Strazdiņu un Kārli Baltgaili). Piemiņas izstāde tika sarīkota Rīgā (1987). 

## Izmantotā literatūra
* Red. Romis Bēms. *Latviešu tēlotāja māksla. 1860 — 1940.* Rīga:Zinātne, 1986. 500lpp.

## Ārējās saites
* Biogrāfija un darbi
* Darbi
* Biogrāfija

## Atsauces
ABB

***ABB*** (saīsinājums no ***Asea Brown Boveri***) ir Šveices un Zviedrijas starptautiska korporācija, kura galvenokārt darbojas elektroenerģētikas un automātikas tehnoloģiju jomā. Tās galvenais birojs atrodas Cīrihē, Šveicē un Vesterosā, Zviedrijā.

*ABB* ir viens no lielākajiem inženierijas uzņēmumiem, kā arī viena no lielākajām daudzprofila korporācijām pasaulē. *ABB* darbojas apmēram 100 pasaules valstīs un nodarbina aptuveni 117 000 strādājošo. 2009. gada globālie ieņēmumi sastādīja 31,8 miljardus ASV dolāru.

2017. gada 25. septembrī paziņots, ka *ABB* par 2,6 miljardiem ASV dolāru iegādāsies *[[General Electric]]* elektrifikācijas biznesu *GE Industrial Solutions*. Darījumu plānots pabeigt 2018. gada pirmajā pusgadā pēc visu nepieciešamo regulatoru apstiprinājumu saņemšanas.

## Skatīt arī
* *[[ABB Oy]]* (Somijas nodaļa)

## Atsauces

## Ārējās saites
Rēzeknes fogteja

[thumb|300px|Rēzeknes fogteja (Nr. 16) [Livonijas Konfederācija|Livonijas Konfederācijā.]]

**Rēzeknes fogteja** () bija teritoriālajā vienība Livonijas ordeņa valstī.

Agrākajā Lotigolas teritorijā izveidotā fogteja atradās Livonijas Konfederācijas austrumos un robežojas ziemeļos un rietumos ar Rīgas arhibīskapiju, dienvidos ar Daugavpils komtureju, bet austrumos ar Pleskavas kņazisti (kopš 1510. gada ar Maskavas lielkņazisti).

## Skatīt arī
* Rēzeknes fogti
Sifiliss

.
**Sifiliss** () ir seksuāli transmisīva slimība, kuras izraisītājs ir baktērijas bālās treponēmas (*Treponema pallidum*) pasuga *pallidum*. Slimības pazīmes un simptomi atšķiras pēc tā, kura no četrām sifilisa stadijām pastāv. Slimība primārā stadijā izpaužas kā cietais šankrs (*ulcum durum*) izraisītāja iekļūšanas vietā. Dzemdes kakls ir otrā biežākā (pēc vulvas) šankra lokalizācijas vieta sievietēm. Sifilisa sekundārajai stadijai raksturīgi izsitumi uz ādas, piemēram, uz plaukstas un pēdām, kā arī var parādīties veidojumi, kas pēc izskata atgādina kārpas un palielinās zemādas limfmezgli. Latentajā stadijā simptomu nav vispār vai tie nav izteikti; šī stadija var ilgt pat gadiem. Visbeidzot terciārajai stadijai raksturīgi neatgriezeniski iekšējo orgānu bojājumi, var rasties problēmas ar sirdi un nervu sistēmu.

Sifiliss galvenokārt izplatās caur seksuālajām aktivitātēm. Grūtniecības laikā slimība var pāriet arī no mātes uz bērnu, kas zināms kā kongenitālais sifiliss. Sifilisa izraisītājs bālā treponēma var radīt arī tādas slimības kā pintu, bedzeli (nevenerisko endēmisko sifilisu) un frambēziju. Šīs pēdējās trīs nosauktās slimības nav tipiskas seksuāli transmisīvās slimības. Slimības diagnozi parasti uzstāda, veicot asins testu, bet to var konstatēt arī ar citām metodēm, piemēram, izmantojot tumšā lauka mikroskopiju.

## Diagnostika
### Sūdzības un simptomi
Sifilisa inkubācijas periods vidēji ir 21-24 dienas, bet var saīsināties pat līdz 14 dienām. Pacientes vienīgā sūdzība var būt par nelielu izdalījumu daudzumu palielināšanos ar vai bez asins piejaukuma. Šādos gadījumos jāveic visi izmeklējumi, kuri apstiprina vai izslēdz sifilisa diagnozi. Pozitīvu atbilžu gadījumā nepieciešama dermatovenerologa konsultācija, lai apstiprinātu diagnozi un sāktu ārstēšanu.

### Diferenciāldiagnostika
Cieto šankru bieži jauc ar dzemdes kakla īsto eroziju. Šankram parasti raksturīga blīvāka pamatne un pastiprinātas malas („valnītis”), ko aptver tūskas zona, bet tas var izskatīties kā epitēlija bojājums, ko nosedz pelēcīgs aplikums. Tas nesāp.

## Ārstēšana
Terapiju ordinē dermatovenerologs. Ģimenes ārsta, ginekologa galvenais uzdevums ir identificēt un izmeklēt partneri vai partnerus. Lieto penicilīna, tetraciklīna vai makrolīdu grupas antibiotikas pēc dažādām shēmām.

## Atsauces

## Ārējās saites

*
Progress M-08M

**Progress M-08M** (*Прогресс М-08М*) bija Krievijas automātisks kravas kosmosa kuģis kravu nogādāšanai uz Starptautisko kosmosa staciju (SKS). To palaida .

## Krava
Kopējā kravas masa starta brīdī bija 2572 kg. Īpašajās tvertnēs ietilpa degviela pašam kuģim (870 kg) un stacijas dzinējsistēmai (250 kg), skābeklis (50 kg), ūdens (272 kg). Hermētiskajā kravas telpā (pavisam 1130 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 324 kg amerikāņu segmentam.

## Lidojuma gaita
*Progress M-08M* startēja no Baikonuras kosmodroma  15:11:50 UTC ar nesējraķeti Sojuz-U.

Saslēgšanās ar SKS notika 30. oktobrī 16:35:40 UTC. Sākotnēji tuvošanās tika veikta automātiskā režīmā. Noslēdzošajā etapā, 10 m no stacijas, radās tehniskas problēmas. Tālāku transportkuģa vadību pārņēma Aleksandrs Kaleri, kurš manuālā režīmā veica *Progress M-08M* saslēgšanos pie Pirs moduļa. Speciāli izveidota komisija nāca pie slēdziena, ka problēma radusies *Kurs* sistēmas traucējumu dēļ. Secināts, ka pie moduļa *Pirs* augstfrekvences antenas nav bijušas pareizi pieslēgtas. Tās bez problēmām pielietotas agrāk, bet šoreiz pirmoreiz tika izmantota sistēma ar četriem saslēgšanās portiem.

 00:42:43 UTC *Progress M-08M* atvienojās no stacijas. 05:16:44 UTC tika iedarbināts kuģa galvenais dzinējs bremzēšanas manevra veikšanai, kas ilga 155 sekundes. Pēc tam transportkuģis nogāja no orbītas un sadega. Aptuveni 06:07:03 kosmiskā aparāta nesadegušās daļas iekrita Klusā okeāna dienvidu daļā vietā ar koordinātām 51°&nbsp;18' dienvidu platuma 135°&nbsp;54' rietumu garuma. Atšķirībā no citiem pēdejiem *Progress*, ar šo kosmosa kuģi netika veikti zinātniskie eksperimenti, un tas beidza darbību tajā pašā dienā, kad atvienojās no SKS.

## Atsauces

## Ārējās saites

* Progress M-08M lapa SKS Lidojumu vadības centrā
Annas ciems

**Annas ciems** var būt:
* Annas ciems - administratīvi teritoriāla vienība Jelgavas rajonā 1945-1954
* Annas ciems - administratīvi teritoriāla vienība Ērgļu rajonā 1945-1954
* Annas pagasta nosaukums 1945-1990

## Skatīt arī
* Annasciems
Vilanova de Foškoa

**Vilanova de Foškoa** () ir pilsēta Portugāles ziemeļaustrumos. Ievērojama ar Paleolīta mākslas muzeju un paleolīta laikmeta klinšu zīmējumiem (22 000 - 10 000 p.m.ē.), kas 1998. gadā tika iekļauti UNESCO Pasaules mantojuma objektu sarakstā. 

## Vēsture
Dibināta Portugāles sestā karaļa Dionīsija I (jeb *Denisa I*, portugāļu: *D. Dinis I*) valdīšanas laikā 1299. gadā. 1980. gadu beigās, hidroelektrostacijas būvdarbu laikā, netālu no Vilanovas ciemata tika atklāti seni klinšu zīmējumi, kuru saglabāšana izraisīja plašas debates. 1995. gadā būvdarbi tika apturēti un ierīkots Koa ielejas arheoloģiskais parks (*Sítios de arte rupestre do Vale do Côa*). Pilsētas tiesības tai tika piešķirtas 1997. gadā, vēl pēc gada UNESCO to pasludināja par Pasaules mantojuma objektu. 

## Apskates vietas

Attēls:Museu 2 (5658839724).jpg|Arheoloģijas muzeja ēka
Attēls:Rock Art Foz Coa 01.jpg|zīmējumi
Attēls:Rock Art Foz Coa 02.jpg|zīmējumi
Attēls:Rock Art Foz Coa 03.jpg|zīmējumi
Attēls:Rock Art Foz Coa 04.jpg|zīmējumi


## Skatīt arī
* Altamira
Jānis XXIII

**Jānis XXIII** (), īstajā vārdā **Andželo Džuzepe Ronkalli** (, dzimis , miris ), bija 261. Romas pāvests, Romas Katoļu baznīcas un Vatikāna galva, amatu pildīja laika posmā no 1958. gada līdz savai nāvei 1963. gadā. Jānis XXIII amatā stājās pēc Pija XII nāves.  Romas pāvests Jānis Pāvils II viņu pasludināja par svētīgo.  pāvests Francisks atzina viņu par katoļu svēto.

## Biogrāfija
Jānis XXIII, īstajā vārdā Andželo Džuzepe Ronkalli, ir dzimis  pusgraudnieku ģimenē kā ceturtais bērns no 13 bērniem. 1905. gadā, 23 gadu vecumā, viņš tika nozīmēts par Bergamo bīskapa sekretāru, kur strādāja līdz 1914. gadam. Pirmajā pasaules karā Ronkalli tika iesaukts Itālijas karaliskajos spēkos kā seržants. 1919. gadā tika izvirzīts par Garīgā semināra garīgo tēvu. 1921. gadā devās uz Romu, kur sāka kalpot Svētajam Krēslam, tā brīža pāvestam Benediktam XV.

1953. gada janvārī Ronkalli kļuva par kardinālu un nosūtīts uz Venēciju. 1958. gadā kļuva par Romas pāvestu. 1962. gadā sasauca Otro Vatikāna koncilu, kurš ilga līdz 1965. gadam.

## Atsauces

## Ārējās saites

* 
* 
*
Džūlija Robertsa

**Džūlija Fiona Robertsa** (; dzimusi  Atlantā, Džordžijas štatā, ASV) ir amerikāņu aktrise. Viņa kļuva pazīstama pēc filmēšanās 1990. gada romantiskajā komēdijā "Jaukā sieviete", filmas ieņēmumi sasniedza 464 miljonus ASV dolāru. Par nominēšanas Amerikas Kinoakadēmijas balvām par lomām filmās "Dzelzs magnolijas" (1990) un "Jaukā sieviete" (1991) viņa saņēma Oskaru kā labākā aktrise 2001. gadā par lomu filmā "Ērina Brokoviča". Vēl ir filmējusies tādās filmās kā "Monas Lizas smaids", "Mana labākā drauga kāzas", "Mistiskā pica", "Notinghilla", "Bēgošā līgava", "Valentīna diena", "Pelikānu lieta", "Oušena banda", "Oušena ducis", kuras ir bijušas arī komerciāli veiksmīgas. 2022. gadā atveidoja galveno sieviešu lomu filmā "Biļete uz paradīzi".

## Filmogrāfija

## Ārējās saites
2009. gada NBA drafts

**2009. gada [[NBA drafts]]** notika  Ņujorkā, ASV. Kopumā ceremonijā tika izvēlēti 60 spēlētāji.

 notikušajā NBA drafta loterijā uzvarēja Losandželosas "Clippers" klubs, kas deva klubam iespēju draftēt drafta pirmo numuru Bleiku Grifinu no Oklahomas Universitātes. Tomēr viņš 2009.—2010. gada NBA sezonā neaizvadīja nevienu spēli vasaras līgā gūtās kājas traumas dēļ. Tanzānijā dzimušais Hašīms Tabets no Konektikutas Universitātes tika izraudzīts ar otro kārtas numuru. Viņš kļuva par pirmo Tanzānijā dzimušo, kas ticis draftēts NBA līgā. Sakramento "Kings" ar kopējo 4. kārtas numuru izraudzījās Tairīku Evansu. Viņam izvērtās lieliska debijas sezona, viņš kļuva par 4. spēlētāju līgas vēsturē, kas debijas sezonā vidēji spēlē gūst vismaz 20 punktus, savāc 5 atlēkušās bumbas un atdod 5 rezultatīvas piespēles. Pirms viņa to spējuši Oskars Robertsons (1960), Maikls Džordans (1984) un Lebrons Džeimss (2003). Par panākumiem viņš tika atzīts par sezonas gada labāko debitantu. Minesotas "Timberwolves" ar 5. numuru izvēlējās spāņu basketbolistu Rikiju Ruvio. Viņš kļuva par 5. ar visaugstāko izvēles numuru NBA draftā izvēlēto ASV koledžu basketbolu nespēlējušo spēlētāju. Ar augstāku numuru pirms viņa tikuši draftēti Jao Mins (1. numurs 2002), Andrea Barnjāni (1. numurs 2006), Darko Miličičs (2. numurs 2003) un Pau Gazols (3. numurs 2001), vēl Nikolass Tsikitišvili 2002. gada draftā tika izraudzīts ar 5. numuru.

## Drafts

## Atsauces

## Ārējās saites
* NBA profils 
* ESPN profils 
* Basketball Reference profils
Robertsa

**Robertsa** var būt:

* Džūlija Robertsa (*Julia Roberts*), amerikāņu aktrise (dzimusi 1967. gadā);
* Emma Robertsa (*Emma Roberts*), amerikāņu aktrise (dzimusi 1991. gadā);
* Ešlija Robertsa (*Ashley Roberts*), amerikāņu dejotāja, dziedātāja, aktrise (dzimusi 1981. gadā);
* Tanja Robertsa (*Tanja Robertsa*), amerikāņu aktrise, producente un modele (1955—2021).

## Skatīt arī
* Robertss
Dalasas "Stars"

**Dalasas "Stars"** () ir profesionāls ASV hokeja klubs, kas ir bāzēts Dalasā, Teksasas štatā, ASV. Klubs spēlē Nacionālās hokeja līgas Rietumu konferences Centrālajā divīzijā. Tas tika dibināts 1967. gadā kā **[[Minesotas "North Stars"]]** un kopš dibināšanas brīža spēlē NHL.

Savas pastāvēšanas vēsturē "Stars" ir vienu reizi iezcīnījusi Stenlija kausu (1999. gadā), trīs reizes kļuvusi par konferences uzvarētāju. Mājas spēles komanda aizvada *[[American Airlines Center]]* hallē.

Līdz pat 2010. gadam viens no kluba atpazīstamības simboliem, kā arī rezultatīvākajiem spēlētājiem bija amerikāņu centrs Maiks Modano, kurš "North Stars" un "Stars" rindās kopā aizvadīja 21 sezonu. Viņš ir arī kluba visu laiku rezultatīvākais spēlētājs.

## Sasniegumi
* **[[Stenlija kauss]]**: 1
** 1998.—99.
* **Konferences čempioni**: 3
** 1998.—99., 1999.—00., 2019.—20.
* **Regulārās sezonas čempioni**: 2
** 1997.—98., 1998.—99.

## Spēlētāji
right|150px|thumb|1993-2013
### Pašreizējais sastāvs
*Pēdējoreiz atjaunots 2024. gada 16. decembrī.*
#### Vārtsargi
* 1  Keisijs DeSmits
* 29  Džeiks Etingers

#### Aizsargi
* 2  Brendans Smits
* 3  Metjū Damba
* 4  Miro Heiskanens (Kapteiņa palīgs)
* 5  Nilss Lundkvists
* 6  Lians Bišels
* 20  Raiens Saters
* 23  Esa Lindels (Kapteiņa palīgs)
* 33  Vils Bučers
* 44  Džoels Henlijs
* 46  Iļja Ļubuškins
* 55  Tomass Hārlijs

#### Uzbrucēji
* 11  Lūks Glendenings
* 12  Radeks Faksa
* 14  Džeimijs Benns (Kapteinis)
* 21  Džeisons Robertsons
* 24  Rope Hincs(Kapteiņa palīgs)
* 27  Meisons Mārčments
* 40  Jākobs Pētešons
* 63  Jevgeņijs Dadonovs
* 64  Mikaels Granlunns
* 91  Tailers Segīns (Kapteiņa palīgs)
* 95  Mets Dišēns
* 96  Miko Rantanens

### Latvijas hokejisti "Stars" sastāvā

## Līderi
### Komandas visu laiku rezultatīvākie spēlētāji

## Ārējās saites

* Kluba oficiālā mājaslapa
1988. gada vasaras olimpisko spēļu medaļu tabula

Šī ir **[[1988. gada vasaras olimpiskās spēles|1988. gada vasaras olimpisko spēļu]] medaļu sadalījuma tabula**. 1988. gada olimpiskajās spēlēs vismaz vienu medaļu izcīnīja 52 valstis, 108 valstis neizcīnīja nevienu medaļu.

## Medaļu tabula

## Skatīt arī
* 1988. gada vasaras olimpiskās spēles

## Ārējās saites
* Seula 1988
1984. gada vasaras olimpisko spēļu medaļu tabula

Šī ir **[[1984. gada vasaras olimpiskās spēles|1984. gada vasaras olimpisko spēļu]] medaļu sadalījuma tabula**. 1984. gada olimpiskajās spēlēs vismaz vienu medaļu izcīnīja 47 valstis.

## Medaļu tabula

## Skatīt arī
* 1984. gada vasaras olimpiskās spēles

## Ārējās saites
* Losandželosa 1984
1980. gada vasaras olimpisko spēļu medaļu tabula

Šī ir **[[1980. gada vasaras olimpiskās spēles|1980. gada vasaras olimpisko spēļu]] medaļu sadalījuma tabula**. 1980. gada olimpiskajās spēlēs vismaz vienu medaļu izcīnīja 36 valstis, 44 valstis neizcīnīja nevienu medaļu.

## Medaļu tabula

## Skatīt arī
* 1980. gada vasaras olimpiskās spēles

## Ārējās saites
* Maskava 1980
Prinča Haralla krasts

**Prinča Haralla krasts** () ir Austrumantarktīdas piekrastes daļa Karalienes Modas Zemē Licova-Holma līča rietumu krastā. Stiepjas no Širases glečera austrumos (38° 40' E) līdz Rīsera-Larsena pussalai rietumos (33° 30' E). Kopējais piekrastes garums ap . Austrumos robežojas ar Sojas krastu, ko bieži pieskaita pie Prinča Haralla krasta, rietumos — ar Princeses Ranhillas krastu. Iekšzemē paceļas Karalienes Fabiolas kalni. Krasta līnija izrobota, daudz līču, piekrastes lielāko daļu klāj šelfa ledājs.

Krastu 1937. gada 4. februārī atklāja norvēģu Larsa Kristensena ekspedīcijas lidotājs Vigo Viderē *(Viggo Widerøe)* un nosauca par godu Norvēģijas kroņprinča Olava V dēlam Harallam.

## Atsauces
Rīsera-Larsena pussala

**Rīsera-Larsena pussala** () ir ap 130 km gara un līdz 75 km plata ar ledu klāta pussala Karalienes Modas Zemes piekrastē Austrumantarktīdā. Austrumos to apskalo Licova-Holma līcis, rietumos — Rīsera-Larsena jūra. Atdala Prinča Haralla krastu austrumos no Princeses Ranhillas krasta rietumos. Pussalas turpinājums ziemeļu virzienā ir Gunnerusa grēda. Piekrastē šelfa ledāji. Pussala nosaukta norvēģu pētnieka Jalmara Rīsera-Larsena vārdā, kurš to atklāja 1931. gada 21. februārī lidojumā no kuģa *Norvegia*.

## Atsauces
Natalija Dilla

**Natalija Gojannisa Dilla Oriku** (, dzimusi ) ir brazīliešu televīzijas un kino aktrise. Dilla karjeru uzsāka 2005. gadā, spēlējot dažādas lomas uz teātra skatuves. 2006. gadā viņai pirmo reizi tika piedāvāta epizodiska loma kinofilmā *Rosas Negras* ("Melnās rozes"). 2007. gadā Dillu uzaicināja spēlēt ļaundares lomu Deboru Riošu teleseriālā *Malhação*, pēc kuras viņa ieguva lielāku ievērību.

## Ārējās saites
Luijs Brails

**Luijs Brails** (,  — ) bija franču tiflopedagogs, kas 1829. gadā izgudroja Braila rakstu — rakstības metodi, kuru izmanto, lai neredzīgi cilvēki vai cilvēki ar vāju redzi varētu lasīt un rakstīt.

## Dzīvesgājums
Dzimis Kupvrē pilsētiņā (Sēna un Marna). Brails zaudēja redzi trīs gadu vecumā pēc tam, kad bija nejauši savainojis vienu aci, kurā vēlāk iekļuva infekcija, kuras rezultātā pilnībā zaudējis redzi. Desmit gadu vecumā viņš ieguva iespēju mācīties Parīzes Nacionālajā institūtā neredzīgajiem, kas bija viena no pirmajām šāda tipa mācību iestādēm pasaulē. Šajā mācību iestādē skolēni apguva pamatiemaņas amatniecībā. Brails šeit papildus apguva čella un ērģeļu spēli. Spēlēdams ērģeles, viņš apceļoja daudzas vietas Francijā.

Parīzes Nacionālā institūtā neredzīgajiem bija jāmācās arī lasīt pēc sistēmas, ko bija izgudrojis tās dibinātājs Valentīns Aī (). Lasīšanai tika izmantots izlocīts vara vads, kas bija ielīmēts starp divām papīra lapām. Šai sistēmai bija vairāki trūkumi. Pirmkārt, skolēni neapguva rakstīšanu, otrkārt, lai ietaupītu naudu, vienā grāmatā tika publicēti daudzi dažāda tipa darbi. Grāmatas bija ļoti biezas un smagas, to svars varēja sasniegt pat vairākus desmitus kilogramu. Braila apmeklētajā mācību iestādē bija tikai trīs šādas grāmatas.

1821. gadā bijušais Francijas armijas kapteinis Šarls Barbjē () apmeklēja Parīzes Nacionālo institūtu neredzīgajiem. Savulaik Napoleons bija pieprasījis izgudrot rakstības sistēmu, ar kuras palīdzību karavīri varētu sazināties nakts laikā, neiededzinot gaismu un nesarunājoties savā starpā. Barbjē šim nolūkam izgudroja "nakts rakstu", saskaņā ar kuru burtus attēloja, papīrā caurdurot divpadsmit punktus dažādās kombinācijās. Ieradies Parīzes Nacionālajā institūtā neredzīgajeim neredzīgajiem, Barbjē iepazīstināja interesentus ar "nakts rakstu".

Tajā pašā gadā Brails uzsāka pats sava raksta izveidošana pēc "nakts raksta" parauga, kuru pabeidza 1824. gadā, kad viņam bija vēl tikai piecpadsmit gadi. Galvenā atšķirība bija tajā, ka viņš divpadsmit punktu vietā ieviesa sešus, kurus sadalīja trīs rindās, pa diviem punktiem katrā. Šādā veidā burtu varēja izlasīt ar vienu pirksta pieskārienu, kas ļāva ātrāk nolasīt visu tekstu. Arī apgūt šo rakstu bija vienkāršāk. Būtiska priekšrocība pret Aī izgudroto sistēmu bija tajā, ka Braila raksts ļāva ne tikai iemācīties lasīt, bet arī rakstīt. Vēlāk Brails uz savas rakstības metodes pamata izveidoja arī pierakstu matemātikai un mūzikas notīm.

Pirmā grāmata Braila rakstā iznāca 1829. gadā. Pēc desmit gadiem iznāca arī grāmata, kas bija veltīta Braila raksta metodikai un pielietošanai. Viņš bija atzīts skolotājs starp saviem skolēniem Parīzes Nacionālajā institūtā neredzīgajiem. 1852. gadā Luijs Brails nomira no tuberkulozes. Divus gadus pēc viņa nāves Braila raksts tika oficiāli atzīts Francijā. 1878. gadā Braila raksts tiek atzīts par starptautisko neredzīgo rakstu. 1952. gadā viņa mirstīgās atliekas tika pārapbedītas Parīzes panteonā.

## Atsauces

## Ārējās saites
* Luija Braila virtuālais muzejs
Anālā atvere

[thumbnail|upright=1.4|[Taisnā zarna|Taisnās zarnas un anālās atveres diagramma]]
**Anālā atvere** jeb **tūplis** () ir gremošanas sistēmas daļa, caur kuru tiek izvadītas fekālijas. Tā ir taisnās zarnas beigu daļa. Anālo atveri veido divi muskuļi: ārējais slēdzējmuskulis jeb sfinktera muskulis (*musculus sphincter ani extremus*) un iekšējais slēdzējmuskulis jeb sfinktera muskulis (*musculus sphincter ani internus*), kuri nodrošina anālās atveres saraušanos un līdz ar to izkārnījumu saglabāšanu taisnajā zarnā. Izkārnīšanās laikā šie paši muskuļi atslābinās, kā rezultātā no taisnās zarnas tiek izvadīti ekskrementi.

Zivīm, abiniekiem, rāpuļiem un putniem anālo atveri dēvē par kloāku (caur to izvada ne tikai ekskrementus, bet arī urīnu, kā arī tajā atveras dzimumceļi). Arī dažiem zīdītājiem, piemēram, kloākaiņiem, anālo atveri sauc par kloāku.
XQuery

**XQuery** ir vaicājumu valoda, kura tika izstrādāta, lai apstrādātu datus XML formātā. XQuery izmanto XML kā savu datu modeli.

XQuery 1.0 izstrādāja W3C organizācijas darba grupa "XML Query". 2005. gada 3. novembrī XQuery 1.0 saņēma W3C Candidate Recommendation, bet 2007. gada 23. janvārī XQuery 1.0 saņēma oficiālas rekomendācijas statusu (W3C Recommendation).
XQuery 1.0 neiekļauj iespēju atsvaidzināt XML dokumentus vai datubāzes; tam arīdzan trūkst pilnteksta meklēšanas funkcija.

## Funkcijas

XQuery spēj „izvilkt” un manipulēt ar datiem no XML tipa dokumentiem vai jebkura cita veida datu avota, kuru ir iespējams aplūkot kā XML failu. Piemēram, relāciju datubāzes vai Microsoft Office dokumenti.
XQuery izmanto XPath izteikuma sintaksi, lai adresētu uz vajadzīgajām XML dokumenta daļām. Valodas sintakse atļauj pat izveidot jaunus XML dokumentus.
Valoda ir bāzēta uz „sazarojuma” struktūras modeli, kura satur informāciju par XML dokumentu, ieskaitot dažāda veida „sazarojumus”: dokumenta, elementu, atribūtu, teksta, komentāru, kā arī darbības instrukcijas sazarojumus.

## Piemērs

```html4strict
<html><head/><body>
 {
   for $act in doc("hamlet.xml")//ACT
   let $speakers := distinct-values($act//SPEAKER)
   return
     <span>
       <h1>{ $act/TITLE/text() }</h1>
       <ul>
       {
         for $speaker in $speakers
         return <li>{ $speaker }</li>
       }
       </ul>
     </span>
 }
 </body>
</html>
```
Karalienes Fabiolas kalni

**Karalienes Fabiolas kalni** (; ) vai **Jamato kalni** (; *Yamato Sanmyaku*) ir ap 150 km gara dienvidu—ziemeļu virzienā orientēta kalnu grēda Karalienes Modas Zemē Antarktīdā. Atrodas ap 170 km uz dienvidrietumiem no okeāna piekrastes (Licova-Holma līča). Sastāv no vairākiem nunataku masīviem, lielākais no kuriem grēdas ziemeļu daļā ir ap 50 km garš. Augstākās virsotnes ir Fukušimas kalns (2470 m; pēc citiem datiem 2360 m) un Deroma kalns (2390 m).

Grēdu 1960. gada 8. oktobrī atklāja un nofotografēja Beļģijas antarktiskās ekspedīcijas lidmašīna Gido Deroma (*Guido Derom*) vadībā un nosauca Beļģijas karaļa Boduēna konsortes Fabiolas vārdā par godu karaļpāra laulībām. Tā paša gada novembrī un decembrī grēdu apmeklēja Japānas antarktiskās ekspedīcijas partija, kas veica ģeomorfoloģiskos un ģeoloģiskos pētījumus un nosauca to par Jamato kalniem.

Grēda veido barjeru Polārā plato ledus masīvu dreifā un to šķērso vairāki šļūdoņi, lielākais no kuriem ir Jamato glečers. Grēdas pakājē ir plaši zilā ledus areāli un tur atrasts ievērojams daudzums meteorītu (līdz 25% no pasaules atradumiem (1988)).

## Atsauces

## Ārējās saites
* Geology and Petrography of the Northern Yamato Mountains, East Antarctica (Earth Sciences)
* Yamato 791197
Seksuāli transmisīvā slimība

thumbnail|200px|Plakāts, kas Otrā pasaules kara laikā ASV aicināja ievērot piesardzību un izsargāties no saslimšanas ar seksuāli transmisīvajām slimībām
**Seksuāli transmisīvā slimība** (**STS**), zināma arī kā **seksuāli transmisīvā infekcija** un **veneriskā slimība**, ir jebkura slimība, kura tiek pārnesta no cilvēka uz cilvēku tieša seksuāla kontakta ceļā. STS var tikt pārnesta arī no mātes uz bērnu vēl pirms dzimšanas vai pat dzemdību laikā. Ļoti retos gadījumos seksuāli transmisīvā slimība var tikt pārnesta neseksuālu kontaktu veidā, piemēram, skūpstīšanās laikā, asins pārliešanas ceļā, izmantojot antisanitāras šļirces zemādas injekciju veikšanā un tā tālāk. Seksuāli transmisīvās slimības ir sifiliss, gonoreja, AIDS, herpes un citas. Seksuāli transmisīvās slimības parasti skar dzimumorgānus, reproduktīvo sistēmu, urīnceļus, anālo atveri, mutes dobumu un taisno zarnu, bet ilgstošā laika posmā šīs slimības var skart arī citus orgānus un orgānu sistēmas.

## Ārējās saites

* VENĒRISKĀS SLIMĪBAS| Medicīnas termins 
* Seksuāli transmisīvās slimības | Prof. J.Ķīša klīnikas enciklopēdija
Konteksts

**Konteksts** (no  — 'savijums', 'sasaiste') ir teksta (rakstīta vai runāta) daļa, kuras kopējā jēga palīdz pareizi saprast tajā ietilpstošu atsevišķu teksta elementu nozīmi. Tā kā daudziem vārdiem, rakstu zīmēm, simboliem var būt vairākas nozīmes, tad, skatot atsevišķi no konteksta, nevar viennozīmīgi noteikt to autora paredzēto nozīmi.

Kontekstu izmanto, lai savā runā neatkārtotu to, kas jau ir bijis pateikts. Ja dialoga veicējiem nav pilnībā zināms otra runātāja konteksts vai tas tiek zaudēts, tad sarunas dalībnieks sāk kontekstu interpretēt pēc savām zināšanām un var rasties nesaprašana vai pārpratumi.

Plašākā nozīmē konteksts ir vide (apstākļu, objektu, notikumu u.c. kopums), kura eksistē un palīdz izprast kādu konkrētu objektu (notikumu, faktu utt.).

## Ārējās saites
Džoakīno Rosīni

**Džoakīno Antonio Rosīni** (; dzimis  Pezaro, Itālijā, miris  Pasijā, Francijā) bija itāļu komponists. Dž. Rosīni sacerēja 39 operas, kā arī garīgās un kamermūzikas skaņdarbus, dziesmas. Viņa ievērojamākie darbi ir komiskā opera "Seviljas bārddzinis" (*Il barbiere di Siviglia*), romantiskā varoņopera "Vilhelms Tells" (*Guillaume Tell*), "Itāliete Alžīrā", "Tankrēds", monumentālās varoņoperas "Mozus" un "Muhameds II". Viņš strādāja laikā, kad aktivizējās Itālijas tautas politiskā atmoda, cīņa par neatkarību. Līdz komponista karjeras beigām 1829. gadā viņš bija visu laiku populārākais operu komponists. Viņa pēdējais lielais darbs bija "Vilhelms Tells". Savas dzīves pēdējos gadus pavadīja Francijā. Viņš bija 19. gadsimta viens no izcilākajiem itāļu komponistiem komiskās operas žanrā.

## Atsauces

## Ārējās saites
* Džoakīno Rosīni biogrāfija 
* Rosīni operas festivāls 
* 
* Oxford Music Online profils
Čenings Frajs

**Čenings Tomass Frajs** (; dzimis  Vaitpleinsā, Ņujorkas štatā, ASV) ir bijušais amerikāņu basketbolists, spēlēja spēka uzbrucēja un centra pozīcijās. 2016. gada Nacionālās basketbola asociācijas (NBA) čempions Klīvlendas "Cavaliers" sastāvā.

## Karjera
Č. Frajs pēc vairākām sezonām NCAA augstskolu basketbolā Arizonas Universitātē tika izraudzīts 2005. gada NBA drafta pirmajā kārtā ar kopējo 8. numuru. Pirmās divas sezonas viņš spēlēja komandā, kas Č. Fraju bija draftējusi — Ņujorkas "Knicks". Debijas sezonā Č. Frajs kļuva par novembra labāko debitantu (kopā ar Krisu Polu), kā arī tika iekļauts debitantu simboliskajā izlasē sezonas beigās.

No Ņujorkas Č. Frajs 2007. gada vasarā tika aizmainīts uz Portlendu, bet pēc nepilnām divām sezonām "Trail Blazers" sastāvā pārcēlās uz Fīniksu, kuras apkārtnē bija aizvadījis bērnību, mācījies vidusskolā un studējis vietējā universitātē. 2009. gadā noslēgto divu gadu līgumu klubs 2010. gadā pagarināja uz 5 gadiem par kopējo summu 30 miljoni dolāru, tādējādi novērtējot Č. Fraja sekmīgo spēli "Suns" sastāvā. 2009.-2010. gada sezonā viņš gāja laukumā "Suns" sākumsastāvā pusē spēļu, gūstot vidēji 11,2 punktus un savācot 5,3 bumbas zem groziem. Šajā sezonā Č. Frajs parādīja izcilu precizitāti no trīspunktu metienu līnijas, izpelnīdamies uzaicinājumu piedalīties Visu zvaigžņu spēles trīspunktu metienu konkursā kā pirmais centra spēlētājs kopš Sema Perkinsa 1997. gadā.

2014. gada vasarā Č. Frajs kā brīvais aģents pievienojās Orlando "Magic". 2016. gada februārī viņu aizmainīja uz Klīvlendas "Cavaliers" pret Džerīdu Kaninghemu un nākotnes drafta izvēli. Šīs sezonas noslēgumā Č. Frajs kopā ar "Cavaliers" kļuva par NBA čempionu.

2018. gada februārī viņu kopā ar Aizeju Tomasu aizmainīja uz Losandželosas "Lakers" pret Džordanu Klārksonu un Leriju Nensu jaunāko. "Lakers" aizvadījis pusi sezonas, vasarā viņš atgriezās Klīvlendā un nospēlēja šeit profesionālā basketbola karjeras pēdējo sezonu.

## Statistika NBA

### Regulārā sezona

### Izslēgšanas spēles

## Atsauces

## Ārējās saites
Valentīna diena

**Svētā Valentīna diena** jeb **Visu mīlētāju diena**, sarunvalodā bieži **Valentīna diena**, ir mīlestības svētki, kas katru gadu daudzās valstīs tiek svinēti 14. februārī. Šajā dienā mīļotie cilvēki ar apsveikumiem un dāvanām pastiprināti pauž savu mīlestību vienam pret otru.

## Vēsture
Lai gan ir bijuši vairāki kristiešu mocekļi, kuriem vārds bija Valentīns, visticamāk šī diena ir nosaukta par godu 3. gadsimta kristiešu svētajam Valentīnam, kas bija moceklis aptuveni 269. gadā Romas imperatora Klaudija II valdīšanas laikā. Klaudijs II aizliedza jauniešiem precēties, jo uzskatīja, ka neprecēti vīri ir karot spējīgāki. Saskaņā ar leģendu, priesteris Valentīns turpinājis paslepus laulāt cilvēkus. Tas esot bijis iemesls, lai viņu sodītu ar nāvessodu.

Vēl pastāv versija, ka mūks Valentīns nonāca cietumā tieši tāpēc, ka bija kristietis. Kristiešus tajā laikā vajāja. Valentīns rakstīja vēstules cietuma uzrauga meitai, ar kuru viņš bija sadraudzējies un kurā bija iemīlējies. Vēstules viņš esot parakstījis ar frāzi "no Tava Valentīna".

Svētku pirmsākumi tiek saistīti ar romiešu svētkiem Luperkālijām (*Lupercalia*), kas svinēti februāra vidū. Šajos svētkos svinēja pavasara atnākšanu, tika veikti auglības rituāli, kā arī salozēja pa pāriem sievietes ar vīriešiem. Kristietībā šie pagānu svētki netika atzīti, lai arī tautā tie bija ļoti iecienīti, un, iespējams, tieši tāpēc 5. gadsimta beigās pāvests Gelasijs I pārdēvēja Luperkālijas par Svētā Valentīna dienu, lai radītu reliģijai atbilstošu iemeslu svinībām.

Aptuveni 14. gadsimtā Svētā Valentīna diena kļuva par romantikas dienu un ieguva tradīcijas, kas vairāk līdzinās mūsdienu Svētā Valentīna dienas svinēšanas tradīcijām.

## Atsauces

## Ārējās saites

* 
*
Frajs

**Frajs** var būt:

* Čenings Frajs (*Channing Frye*; dzimis 1983. gadā) — amerikāņu basketbolists;
* Stīvens Frajs (*Stephen Fry*; dzimis 1957. gadā) — angļu aktieris, komiķis, režisors un rakstnieks.
Tehnoloģiskā singularitāte

**Tehnoloģiskā singularitāte** ir hipotētisks notikums, pēc kura vispasaules tehnoloģijas attīstību būs praktiski neiespējami prognozēt.

Būtībā, šāda hipotēze ir izvirzīta sakarā ar dažādiem pētījumiem, kuru rezultātā ir atklājusies sakarība starp laiku un jaunu atklājumu veikšanas biežumu. To izvēršot logaritmiskā funkcijā, atklājas grafiks, kas attēlo līkni, kuru ekstrapolējot, zinātnieki paredz, ka pienāks tāds brīdis, kad līkne kļūs praktiski vertikāla un jauni atklājumi notiks tik ātri, ka vienkārši vairs nebūs iespējams paredzēt, kas tiks atklāts pat nākamajās minūtēs. Hipotētiskā pamatojuma dēļ šāds notikums tiek pielīdzināts zinātniskajai fantastikai un to nekavējas izmantot dažādās grāmatās un citā fikcionālajā literatūrā.
Pjērs Kirī

**Pjērs Kirī** (; dzimis , miris ) bija franču fiziķis, pētījis kristalogrāfiju, magnētismu, pjezoelektrisko efektu un radioaktivitāti, Nobela prēmijas laureāts. 1903. gadā kopā ar savu sievu Mariju Sklodovsku-Kirī un Antuānu Bekerelu saņēma Nobela prēmiju fizikā par radioaktivitātes pētīšanu.

Pirmo atklājumu viņš veica kopā ar savu brāli Žaku 1880. gadā. Viņi atklāja pjezoelektrisko efektu. Viņš izpētīja temperatūras ietekmi uz paramagnētiķu magnētisko uzņēmību, tagad šī sakarība ir pazīstama kā Kirī likums. Vēl viņš atklāja, ka feromagnētiķi zaudē savas feromagnētiskās īpašības, kad tie pārsniedz noteiktu temperatūru, ko mūsdienās pazīst kā Kirī punktu. Radioaktivitāti viņš pētīja kopā ar savu sievu M. Sklodovsku-Kirī. Viņi abi pirmie ieviesa jēdzienu "radioaktivitāte" un pirmie, kas dziļāk to izpētīja.

1906. gada 19. aprīlī Pjērs Kirī gāja bojā nelaimes gadījumā Parīzē. Šķērsojot ielu spēcīga lietus laikā, viņš pakrita un nokļuva zem zirgu pajūga.

## Atsauces

## Ārējās saites

* Pjēra un Marijas Kirī biogrāfija  
* Pjēra Kirī Nobela prēmija 
* Oficiālā biogrāfija
2009. gada Bērnu Eirovīzijas dziesmu konkurss

**2009. gada [[Bērnu Eirovīzijas dziesmu konkurss]]** ir bērnu Eirovīzīja, kura norisinājās 21. novembrī Ukrainas galvaspilsētā Kijivā.

## Dalībvalstis

## Ārējās saites
* Oficiālā mājaslapa
Jaunalūksnes ciems

**Jaunalūksnes ciems** var būt:
* Jaunalūksnes pagasta nosaukums 1971-1990,
* Jaunalūksnes ciems — Alūksnes rajona administratīvi teritoriāla vienība 1945-1954.